“મારી પાસે ટાઈમ નથી”. તમે આજકાલ લગભગ દરેક વ્યક્તિને આ વાક્ય બોલતા સાંભળશો- પછી ભલેને તે વ્યક્તિ આખો દિવસ વ્હોટ્સએપ-ફેસબુક પર ઓનલાઈન રહેતી હોય. આપણી પાસે આજે સમય જ નથી. સોશિયલાઈઝ કરવામાં, પાર્ટી કરવામાં, તેના ફોટોઝ પોસ્ટ કરવામાં આપણે એટલા વ્યસ્ત થઈ જઈએ છીએ કે આપણને આપણી જાત માટે જ ટાઈમ નથી મળતો. સોશિયલ મિડીયા પર નિયમિત કંઈ પોસ્ટ કરવું એ જાણે ભારણ બની ગયું છે. આપણે ખરેખર જેવા છીએ તેના કરતા દુનિયા સામે જેવા દેખાવા માંગીએ છીએ તે બતાવવામાં જ મોટાભાગનો સમય વીતી જાય છે અને માણસ બીજાની નજરોમાં પોતાની ઇમેજ મેઇન્ટેન કરવામાં જ થાકી જાય છે.